**Лекция 8. Афференттық жүйке жүйесін тежейтің препараттар. Тежейтің препарат.**

Жансыздандырушы дәрілерге қойылатын бірнеше талаптар бар, олардың біріне мыналар жатады:

1) жоғары талдамды әсері болу керек, жүйке элементтеріне немесе қоршаған тіндерге тітіркендіргіш әсер туғызбау;

2) қысқа латенттік кезеңге ие болуы керек;

3) әртүрлі жергілікті жансыздандыру түрлерінде белсенділігі жоғары болу керек;

4) әртүрлі ем шараларды жүргізу үшін қолайлы, белгілі мерзім әсері болу керек;

5) мүмкіндігінше олар тамырларды тарылтуы тиіс немесе оларды кеңейтпеуі тиіс. Тамырлардың тарылуы жансыздандыруды күшейтеді, тіндерден қан кетуді азайтады, улылық ықпалын төмендетеді.

6) улылығы төмен және жанама әсерлері аз болуы керек.

7) препараттар суда жақсы еруі керек және уытсыздандыруда бұзылмауы тиіс.

Жергілікті жансыздандырушы дәрілер өздерінің жансыздандыру белсенділігі, әсер ету ұзақтығы, ерітінділердің тұрақтылығы, суда және майда ерігіштігі, сонымен қатар шырышты қабат арқылы өткізгіштігі бойынша ерекшелінеді.

**Жергілікті жансыздандырушы дәрілердің қолданылуы бойынша, жансыздандырудың негізгі келесі түрлері бар:**

1/ **Үстірт (беткейлік және апликациялық) жансыздандыру**.

**2/ Инфильтрациялық жансыздандыру**.

**3/ Өткізгіштік (аймақтық) жансыздандыру**.

**4/ Мидың өрмек қабықшасын жансыздандыру**.

**5/ Эпидуралдық және каудальдық жансыздандыру**.

Жергілікті жансыздандырушы дәрілердің жалпы **жанама әсерлері** көбінесе олардың жүйелік қанға түсуімен байланысты болады. Сондықтан олар жүйке жүйесінің қоздыруы мен депрессия туғызып, жүрек қан тамырларын тежеуі мүмкін. Көптеген жансыздандырушы дәрілер қан тамырларын кеңейтеді. Сол себепті ертіндіге тамырларды тарылтатын эпинефрин (адреналин) дәрілерін қосу , олардың қанға сіңірілуіназайтады және олардың әсері ұзартады. Эпинефриннің ишемиялық некроз қауіпсіздігіне байланысты, оны өте сақтықпен қолдану керек, әсіресе саусақтардың жүйке талшықтарын тежеу кезінде. Жүкті әйелдерге жансыздандырушы дәрілерді тағайындағанда, ұрыққа улы әсер көрсетуі мүмкін, себебі олар плаценталық тосқауылдан жақсы өтеді. Сонымен қатар, олар босану кезінде әйелдердің тегіс және салалы бұлшықеттеріне әртүрлі әсер етеді, жатырдың жиырылу белсенділігін және толғақ тиімділігін өзгертуі мүмкін.

**Тұтқыр, қаптағыш және сорғыш дәрілер.**

Сезімтал жүйке ұштарын тітіркендіргіш факторлардан қорғайтын препараттарға -тұтқыр, қаптағыш және сорғыш дәрілер жатады.

**Оқу әдебиеттері:**

1. Харкевич Д.А. Фармакология. М.: ГЭОТАР-МЕД, 2015.

2.Катцунг С.И. Клиническая и экспериментальная фармакология. М.: ГЭОТАР-МЕД, 2014.

3.Белозеров Е. С., Мащкевич В. С., Шортанбаев А. А. Клиническая иммунология и аллергология. Алматы: КазНМУ, 2005. 267 с.

4.Машковский С.Н. Фармакология. М.: ГЭОТАР-МЕД, 2003.

5.Сатпаева Х.Қ., Өтепбергенов А.А., Нілдібаева Ж.Т. Адам физиологиясы (түзетілген және толықтырылған екінші басылым) Алматы: ҚазҰУ баспасы, 2012.

6.Несіпбаев Т. Жануарлар физиологиясы Алматы «Қайнар» екі томдық 2003.

Ғаламтор ресурстары:

1. <http://elibrary.kaznu.kz/ru>

2.[http://beremennost-i-rody.ru](http://beremennost-i-rody.ru/)  
3.<http://www.liveinternet.ru/users/realtime/post109657789/>  
4.<http://rebenok.info/images/pregnancy/03/index.jpg>  
5.<http://s41.radikal.ru/i091/0911/03/7e1382376be1.jpg>